Document ID: /roh_data/filtered/fineweb-2-filterrobots_roh.jsonl.gz/67518

L'avrigl ston las giaglinas anc restar sut tetg. Utschels selvadis pudessan dar vinavant ad ellas la grippa d'utschels. Il matg scrodan las mesiras dentant. Vinavant vala l'obligaziun d'annunzia per tegnida da giaglinom.
Nagins cas pli las davosas emnas
L'Uffizi federal da segirezza alimentara e fatgs veterinars ha ditg ch'i n'haja betg pli dà cas las davosas emnas. Ed ils utschels migrants han per gronda part gia cuntanschì lur lieus da stad. Cun quai saja la probabilitad d'infecziuns uss pli pitschna. Ils utschels selvadis possian dentant anc adina purtar il virus cun els.
Persunas che tegnan giaglinom duain dentant s'infurmar vinavant sur da la situaziun da malsognas. Sche bleras giaglinas vegnian malsaunas, sto in veterinari u ina veterinaria vegnir infurmada.
Or dal'archiv